
DR 31.10.2011 9 

 
Tuan Salahuddin bin Haji Ayub [Kubang Kerian]: Tuan Yang di-Pertua, 

berdasarkan jawapan tadi fakta Bank Dunia tadi sehingga 2011, satu juta lebih kurang 
ekspatriat kita yang berada di luar negara satu jumlah yang cukup besar ya, dan 
dengan penubuhan Talent Corporation ini saya tidak dapat jawapan berapakah yang 
telah balik ke dalam negara, itu soalan asal saya.   

Jadi walau bagaimanapun sama ada mereka balik atau mereka boleh 
menyumbang di luar negara dan tidak perlu balik ke dalam negara kita, apakah impak 
kepada kenaikan KDNK dengan peranan yang dimainkan oleh golongan ekspatriat ini?  
Soalan tambahan saya adakah kita perlu satu dasar pembangunan tenaga rakyat yang 
baru yang lebih komprehensif, pendekatan yang lebih holistik untuk kita memastikan 
satu juta ya, saya pun agak terkejut dengan angka ini yang menyumbang di luar negara 
yang mereka kalau dapat dibawa balik ke dalam negara kita, kita rasa dapat 
memanfaatkan dalam negara kita.  Tidak seperti Yang Berhormat Pasir Salak.   

Dato’ Haji Tajuddin Abdul Rahman: [Bercakap tanpa menggunakan  
pembesar suara] 

Dato' Devamany a/l S.Krishnasamy [Cameron Highlands]: Terima kasih 
Tuan Yang di-Pertua. Baik untuk makluman Yang Berhormat Kubang Kerian angka 
satu juta itu adalah kumulatif dia mengambil masa yang panjang dari segi jumlahnya.  
Untuk makluman Yang Berhormat daripada Kubang Kerian, Singapura merupakan 
negara yang paling banyak dia punya migrasi ekspatriatnya, paling banyak. Hampir 45 
peratus daripada profesional mereka telah tinggalkan Singapura. Itu sebabnya mereka 
mengadakan pelbagai insentif untuk menarik orang luar. Maka satu lagi angka ini begitu 
dinamik. Ada yang datang ada yang masuk ada yang keluar. Ianya begitu dinamik 
bergantung kepada iklim, ekonomi dan juga peluang mencari rezeki. Maka kita mesti 
menerima hakikat bahawa Asia sekarang dan Asia Tenggara sudah menjadi fokus 
kerana Eropah dan Amerika Syarikat sedang mengalami kegawatan ekonomi yang 
serius.   

Maka kita akan nampak dalam dekad ini aliran modal insan balik ke kawasan 
ini. Dalam keadaan begini jangan risaulah Yang Berhormat. Saya rasa TalentCorp ini 
begitu tepat sekali ditubuhkan untuk ini. Saya jawab soalan ini kerana Yang Berhormat 
Kubang Kerian kata dasar tenaga rakyat yang baru, saya rasa tidak perlu. Kalau ada 
cadangan-cadangan yang konkrit saya minta untuk dimajukan kepada TalentCorp 
direct atau kepada kami sudah tentunya kita sama-sama sajikan.  

Impak kepada KDNK, impak kepada KDNK sudah tentu mesti ada tetapi 
remittancenya merupakan satu juga yang memberikan manfaat kepada Malaysia   
remittance daripada rakyat yang telah pergi ke sana...   

Dato’ Mahfuz bin Haji Omar [Pokok Sena]: Berapa? 

Dato' Devamany a/l S.Krishnasamy: Maka itulah lebih kurangnya. Yang 
Berhormat Pokok Sena jangan risaulah ianya tidak begitu tenat.  

Beberapa Ahli Pembangkang: [Menyampuk]  

Dato’ Mahfuz bin Haji Omar [Pokok Sena]: Berapa?  

Dato' Devamany a/l S.Krishnasamy: Sabarlah, sabar. 

Timbalan Yang di-Pertua [Datuk Dr. Wan Junaidi bin Tuanku Jaafar]: Baik 
Yang Berhormat. 

Dato' Devamany a/l S.Krishnasamy [Cameron Highlands]: Untuk maklumat 
Yang Berhormat Pokok Sena, data ini dimiliki oleh MATRADE, imigresen dan Wisma 
Putra. Oleh sebab saya sudah jawab ini dinamik... [Ketawa]   

Tidak boleh, kita tidak boleh memberi satu angka yang konkrit mengatakan 
begitu dengan kerjasama... [Dewan riuh] Yang Berhormat jangan risaulah. Yang 
Berhormat Pokok Sena jangan sibuk sangatlah hendak cari populariti. Tidak payah 
sandiwara itu. Terima kasih. 

Timbalan Yang di-Pertua [Datuk Dr. Wan Junaidi bin Tuanku Jaafar]:  
Yang Berhormat sudahlah. Ya, Yang Berhormat Kalabakan. 

Datuk Seri Panglima Haji Abdul Ghapur Salleh [Kalabakan]: Seronok kita 
dengar jawapan daripada Yang Berhormat Timbalan Menteri.  



Tuan Salahuddin bin Haji Ayub [Kubang Kerian]: Tuan Yang di-Pertua, berdasarkan jawapan tadi fakta Bank Dunia tadi sehingga 2011, satu juta lebih kurang ekspatriat kita yang berada di luar negara satu jumlah yang cukup besar ya, dan dengan penubuhan Talent Corporation ini saya tidak dapat jawapan berapakah yang telah balik ke dalam negara, itu soalan asal saya. Jadi walau bagaimanapun sama ada mereka balik atau mereka boleh menyumbang di luar negara dan tidak perlu balik ke dalam negara kita, apakah impak kepada kenaikan KDNK dengan peranan yang dimainkan oleh golongan ekspatriat ini? Soalan tambahan saya adakah kita perlu satu dasar pembangunan tenaga rakyat yang baru yang lebih komprehensif, pendekatan yang lebih holistik untuk kita memastikan satu juta ya, saya pun agak terkejut dengan angka ini yang menyumbang di luar negara yang mereka kalau dapat dibawa balik ke dalam negara kita, kita rasa dapat memanfaatkan dalam negara kita. Tidak seperti Yang Berhormat Pasir Salak. Dato' Haji Tajuddin Abdul Rahman: [Bercakap tanpa menggunakan pembesar suara]. Dato' Devamany a/l S.Krishnasamy [Cameron Highlands]: Terima kasih Tuan Yang di-Pertua. Baik untuk makluman Yang Berhormat Kubang Kerian angka satu juta itu adalah kumulatif dia mengambil masa yang panjang dari segi jumlahnya. Untuk makluman Yang Berhormat daripada Kubang Kerian, Singapura merupakan negara yang paling banyak dia punya migrasi ekspatriatnya, paling banyak. Hampir 45 peratus daripada profesional mereka telah tinggalkan Singapura. Itu sebabnya mereka mengadakan pelbagai insentif untuk menarik orang luar. Maka satu lagi angka ini begitu dinamik. Ada yang datang ada yang masuk ada yang keluar. Ianya begitu dinamik bergantung kepada iklim, ekonomi dan juga peluang mencari rezeki. Maka kita mesti menerima hakikat bahawa Asia sekarang dan Asia Tenggara sudah menjadi fokus kerana Eropah dan Amerika Syarikat sedang mengalami kegawatan ekonomi yang serius. Maka kita akan nampak dalam dekad ini aliran modal insan balik ke kawasan ini. Dalam keadaan begini jangan risaulah Yang Berhormat. Saya rasa TalentCorp ini begitu tepat sekali ditubuhkan untuk ini. Saya jawab soalan ini kerana Yang Berhormat Kubang Kerian kata dasar tenaga rakyat yang baru, saya rasa tidak perlu. Kalau ada cadangan-cadangan yang konkrit saya minta untuk dimajukan kepada TalentCorp direct atau kepada kami sudah tentunya kita sama-sama sajikan. Impak kepada KDNK, impak kepada KDNK sudah tentu mesti ada tetapi remittancenya merupakan satu juga yang memberikan manfaat kepada Malaysia remittance daripada rakyat yang telah pergi ke sana... Dato' Mahfuz bin Haji Omar [Pokok Sena]: Berapa?. Dato' Devamany a/l S.Krishnasamy: Maka itulah lebih kurangnya. Yang Berhormat Pokok Sena jangan risaulah ianya tidak begitu tenat. Beberapa Ahli Pembangkang: [Menyampuk]. Dato' Mahfuz bin Haji Omar [Pokok Sena]: Berapa?. Dato' Devamany a/l S.Krishnasamy: Sabarlah, sabar. Timbalan Yang di-Pertua [Datuk Dr. Wan Junaidi bin Tuanku Jaafar]: Baik Yang Berhormat. Dato' Devamany a/l S.Krishnasamy [Cameron Highlands]: Untuk maklumat Yang Berhormat Pokok Sena, data ini dimiliki oleh MATRADE, imigresen dan Wisma Putra. Oleh sebab saya sudah jawab ini dinamik... [Ketawa]. Tidak boleh, kita tidak boleh memberi satu angka yang konkrit mengatakan begitu dengan kerjasama... [Dewan riuh] Yang Berhormat jangan risaulah. Yang Berhormat Pokok Sena jangan sibuk sangatlah hendak cari populariti. Tidak payah sandiwara itu. Terima kasih. Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat sudahlah. Ya, Yang Berhormat Kalabakan. Datuk Seri Panglima Haji Abdul Ghapur Salleh [Kalabakan]: Seronok kita dengar jawapan daripada Yang Berhormat Timbalan Menteri.